*Swydd Newydd* Swyddogion Ariannu - Cronfa Loteri Fawr
Swyddogion Ariannu
Ydych chi'n cyfathrebu'n hyderus ac yn mwynhau cydweithio â phobl? Ydych chi'n gweld potensial mewn syniadau yn ogystal â heriau? Ydych chi'n angerddol dros eich cymuned? Rydym yn chwilio am...
Cyflog: £21,000 yf + buddiannau hael
Dyddiad Cau: 25/03/2018 (269 diwrnod)
Caerdydd a'r Drenewydd Cymru
Enw Cyswllt: Gareth Williams
Ffôn: 02920 678 274
Y Gronfa Loteri Fawr yw ariannwr cymunedol mwyaf y Deyrnas Unedig. Y llynedd, dosbarthom fwy na £700 miliwn i dros 13,000 o brosiectau.
Credwn fod cymunedau cryf a bywiog yn cael eu hadeiladu a'u hadfywio gan y bobl sy'n byw ynddynt. Daw cymunedau mewn pob math a maint, ac mae arian gan y Loteri Genedlaethol ar gael i bawb.
Rydym yn canolbwyntio ar gefnogi elusennau, grwpiau cymunedol a phobl sydd â syniadau gwych, lleol neu genedlaethol, mawr neu fach, a fydd yn creu cyfleoedd i bobl wella'u bywydau. Ein bwriad yw gweithio gyda phobl mewn ffordd hyblyg ac ar eu telerau nhw, gan wella'r ffordd yr ydym yn ennyn diddordeb cymunedau ac adeiladu partneriaethau newydd ag arianwyr, elusennau ac unigolion eraill.
Rydym yn newid y ffordd yr ydym yn gweithio yng Nghymru trwy wella'n prosesau dyfarnu grantiau a symud yn agosach at y cymunedau a ariannwn. Rydym yn chwilio am bobl amrywiol a dawnus sy'n rhannu ein gwerthoedd ac yn angerddol dros wneud gwahaniaeth i bobl a chymunedau trwy ddatblygu cydraddoldeb ac ariannu syniadau gwych sydd o bwys i gymunedau.